หนูอายุ20ปีค่ะเรื่องมีอยู่ว่าแม่หนูทักว่าท้องหนูเลยลองตรวจเมื่อเช้าเพื่อจะให้แม่ดูว่าไม่ได้ท้องปรากฎว่าขึ้น2ขีดค่ะตรวจ2ครั้งก็ขึ้นค่ะหนูเป็นคนพุงออกโดยปกติอยู่แล้วค่ะเลยไม่ได้เอะใจอะไรและไม่มีอาการแพ้ท้องเลยค่ะวันนี้หนูก็ลองกดดูจับดูมันออกจะตึงๆและมีเหมือนน้องดิ้นหนูเลยคิดว่าคงตั้งครรภ์จริงๆแต่ปีนี้ประจำเดือนหนูขาดอยู่ครั้งเดียวคือเดือนมิ.ย.ค่ะปกติเดือนนั้นหนูต้องเป็นประมาณวันที่19ค่ะหนูเลยตรวจวันที่27มิ.ย.แล้วมันขึ้น1ขีดพอมาเดือนก.ค.ประจำเดือนก็คือมาปกติเหมือนเดิมค่ะและเป็นล่าสุด22ก.ย.ค่ะแต่เป็นแค่2วัน(บางเดือนมามากมาน้อยค่ะหนูบันทึกในapp floค่ะ)ซึ่งหนูมีร่วมรักกับแฟนครั้งสุดท้ายก็คือกลางเดือนพ.ค.เพราะหนูย้ายมาอยู่กับแม่สิ้นเดือนพ.ค.ค่ะหนูอยากจะสอบถามว่าเป็นไปได้มั้ยคะที่เราจะตั้งครรภ์ทั้งๆที่ประจำเดือนมาปกติ
สวัสดีค่ะ ประจำเดือนคือกลไกของธรรมชาติที่เกิดจากระดับฮอร์โมนเพศหญิงที่ลดลง ทำให้เลือดจากเยื่อบุมดลูกที่หนาในช่วงตกไข่หลุดออกมาหากมีการตั้งครรภ์ ถุงตั้งครรภ์จะสร้างฮอร์โมนเพศหญิงไว้ตลอด ทำให้ไม่มีการลดลงของฮอร์โมน และไม่มีเลือดหลุดลอกออกมาในแต่ละรอบเดือนดังนั้นถ้ามีการตั้งครรภ์นั้น ไม่น่าจะเป็นไปได้ที่มีประจำเดือน หากสงสัยการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ หรือมีเลือดออกผิดปกติทางช่องคลอด ควรไปยืนยันผลที่รพ.และหาสาเหตุต่อไป